குரல்வளம், கற்றுக்கொள்வதில் மிகுந்த வேகம் போன்ற உத்திகளை வெளிப்படுத்திய பிற பாடகர்களும் இந்தியாவில் இருந்திருக்கின்றனர், இப்போதும் இருக்கிறார்கள். ஆனால் அந்த நுணுக்கங்களையெல்லாம் விட ஒரு பாடகருக்கு மிக முக்கியமானது தனது பாடும்முறையில் இருக்கும் உணர்ச்சிவெளிப்பாட்டுத்திறன். உத்திகளை கச்சிதமாக கடைப்பிடிக்கும் பல பாடகர்களும் பாடலின் உணர்ச்சிகளை வெளிக்கொணர்வதில் தோல்வியடைந்து விடுகிறார்கள். ஆனால் ஷ்ரேயாவின் தனித்தன்மை என்பது குரல் மற்றும் பாடும்முறை உத்திகளை பூரணமாக கையாளும் நேரத்திலேயே பாடல்களின் உணர்ச்சிகளை நுட்பமாகவும் முழுமையாகவும் பாடிவெளிப்படுத்திடுவார் என்பது தான்.